
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 204 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη έκτασης ως αναδασωτέας στη θέση Άνω 
Ματολάζο Δ.Δ. Πτέρης Δήμου Αιγίου, Ν. Αχα'ίας. 1 
Έγκριση τοπικού ρυμοτομικού σχεδίου στην εκτός 
σχεδίου περιοχή Δημοτικού Διαμερίσματος Δρα- 
βήσκου του Δήμου Νέας Ζίχνης Νομού Σερρών 
για τον καθορισμό χώρου Αθλητικών Εγκαταστά¬ 
σεων και καθορισμός όρων και περιορισμών δό¬ 


μησης αυτού. 2 

Τροποποίηση εγκεκριμένου σχεδίου πόλης Σούδας 
στο ΟΤ.Γ96 στην περιοχή «Κάτω Σούδα» του Δή¬ 
μου Σούδας. 3 


Α ΠΟΦΑΣΕΙ Σ 

Αριθ. 800 (1) 


Κήρυξη έκτασης ως αναδασωτέας στη θέση Ανω 
Ματολάζο Δ.Δ. Πτέρης Δήμου Αιγίου, Ν. Αχα'ίας. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τα άρθρα 24 παρ. 1 και 117 παρ. 3 του Συντάγματος 
της Χώρας. 

2. Τις διατάξεις του άρθρου 7 του ν. 2503/1997 «Δι¬ 
οίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

3. Την αριθ. 186/30.6.1998 απόφαση Γ.Γ.Π.Δ.Ε «Ασκηση 
αρμοδιοτήτων Γενικού Γραμματέα Περιφέρειας Δυτ. 
Ελλάδας επί θεμάτων ΔΑΣΙΚΩΝ και μεταβίβαση του 
δικαιώματος υπογραφής στους Προϊσταμένους Υπη¬ 
ρεσιακών Μονάδων της Περιφέρειας». 


16 Μαρτίου 2006 

4. Τις διατάξεις του ν. 998/1979 «Περί προστασίας των 
Δασών και των δασικών εκτάσεων» και συγκεκριμένα: 

α) Του άρθρου 41 παρ. 1, όπως συμπληρώθηκε με τον 
ν. 3208/2003. 

β) Του άρθρου 38 παρ. 2 ν.998/1979. 

γ) Του άρθρου 70 παρ. 3 του ν.998/1979, όπως αντι- 
καταστάθηκε με τον ν. 3208/2003. 

5. Τις σχετικές δ/γές του Υπουργείου Γεωργίας. 

6. Την υπ’ αριθμ. 552/13.2.2006 πρόταση του Δασαρχεί¬ 
ου Αιγίου «Περί κηρύξεως εκτάσεως ως αναδασωτέας» 
εμβαδού 11.590,50 τ.μ. στη θέση Ανω Ματολάζοί Δ.Δ. 
Πτέρης Δήμου Αιγίου, Ν. Αχα'ίας, αποφασίζουμε: 

Κηρύσσουμε ως Αναδασωτέα, με σκοπό την αποκα¬ 
τάσταση με φυσική αναγέννηση ή τεχνητή αναδάσωση 
τη δασική βλάστηση που εκχερσώθηκε παράνομα, τη 
δημόσια δασική έκταση με αείφυλλα πλατύφυλλα και 
πεύκα, εμβαδού (11 χιλιάδες πεντακόσια ενενήντα κόμμα 
πενήντα τμ.), στη θέση «Ανω Ματολάζο», Δ.Δ Πτέρης 
Δήμου Αιγίου Ν. Αχα'ίας, η οποία προσδιορίζεται από 
τα στοιχεία Α44, Α45, Α46... Α53, Α54, Α1, Α2, ...Α39, Α43, 
Α44 όπως αυτά φαίνονται στο συνημμένο τοπογραφικό 
διάγραμμα κλίμακας 1:2000 το οποίο αποτελεί αναπό¬ 
σπαστο μέρος της απόφασης αυτής και έχει όρια: 

Βόρεια: Με καλλιέργειες 

Νότια: Με καλλιέργειες 

Ανατολικά: Με δάσος χαλεπίου πευκης 

Δυτικά: Με χέρσα έκταση. 

Η παρούσα ισχύει μετά τη δημοσίευση της στο Δήμο 
Αιγίου, σύμφωνά με το άρθρο 37 του ν. 3200/1955. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Πάτρα, 3 Μαρτίου 2006 

Με εντολή Γ ενικού Γ ραμματέα Περιφέρεια 
Ο Αναπληρωτής Γ ενικός Δ/ντης 
ΧΡΗΣΤΟΣ ΓΙΩΤΣΟΠΟΥΛΟΣ 

Αρίθμ.6008/π.ε. (2) 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή Δημοτικού Διαμερίσματος Δραβήσκου 
του Δήμου Νέας Ζίχνης Νομού Σερρών για τον καθο¬ 
ρισμό χώρου Αθλητικών Εγκαταστάσεων και καθορι¬ 
σμός όρων και περιορισμών δόμησης αυτού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 114 του από 14.7.1999 π.δ/ 
τος «Κώδικας βασικής πολεοδομικής νομοθεσίας» (ΦΕΚ 
580Δ/1999). 

2) Τις διατάξεις του ν. 1650/1986 (ΦΕΚ 160Α/86) «Για 
την προστασία του περιβάλλοντος» και ειδικότερα της 
παρ. 6 του άρθρου 4, όπως προστέθηκε με την παρ. 2 
του άρθρου 6 του ν. 2242/1994 (ΦΕΚ162Α). 

3) Τις διατάξεις του άρθρου 6 του ν. 2503/1997 «Δι¬ 
οίκηση, Οργάνωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις» (ΦΕΚ 
107Α/97). 

4) Τις διατάξεις του άρθρου 10 παρ. 2. δ. του ν.3044/2002 
(ΦΕΚ 197Δ/27.8.2002) «Μεταφορά Συντελεστή Δόμησης και 
ρυθμίσεις άλλων θεμάτων αρμοδιότητας Υ.ΠΕ.ΧΩ.ΔΕ.». 

5) Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ/τος 63/2005 
(Α' 98). 

6) Την υπ’ αριθμ. 102/2003 Απόφαση του Δημοτικού 
Συμβουλίου Νέας Ζίχνης. 

7) Το υπ’ αριθμ. 225/19.1.2006 έγγραφο χρήσεων γης 
της Δνσης Πολεοδομίας Ν.Α. Σερρών. 

8) Το υπ’ αριθμ. 1236/2.5.2003 έγγραφο του Δασαρ¬ 
χείου Σερρών. 

9) Το υπ’ αριθμ. 4010/3.7.2003 της ΙΗ Εφορείας Κλα¬ 
σικών και Προϊστορικών Αρχαιοτήτων του Υπουργείου 
Πολιτισμού. 

10) Το υπ’ αριθμ. 6352/17.4.2003 έγγραφο απαλλαγής 
κόμβου του τμήματος Τ.Υ.Δ.Κ. της Δ/νσης Τοπικής Αυτ/ 
σης Σερρών. 


11) Την 1η Συνεδρία/22η Πράξη/7.2.2006 θετική γνω¬ 
μοδότηση του Περιφερειακού Σ.Χ.Ο.Π. Κεντρικής Μα¬ 
κεδονίας. 

12) Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α., 
αποφασίζουμε: 

Εγκρίνεται τοπικό ρυμοτομικό σχέδιο σε τμήμα του 
με αριθ. 1584° αγροτεμαχίου που βρίσκεται στην εκτός 
σχεδίου περιοχή Δημοτικού Διαμερίσματος Δραβήσκου 
του Δήμου Νέας Ζίχνης Νομού Σερρών για τον καθο¬ 
ρισμό χώρου Αθλητικών Εγκαταστάσεων (γήπεδο Πο¬ 
δοσφαίρου) και ορισμό όρων και περιορισμών δόμησης 
αυτού ως εξής: 

1) Καθορίζεται ο χώρος των Αθλητικών Εγκαταστάσεων 
με στοιχεία Α-Β-Γ-Δ-Ε-Ζ-Η-Θ-Ι-Α εμβαδού 24.184,42 τ.μ. 
Εντός του ανωτέρω χώρου δημιουργείται χώρος Στάθ¬ 
μευσης εμβαδού 4.153,98 τ.μ., δίκτυο πεζοδρόμων πλάτους 
5,00μ. και οδός πλάτους 12,00μ. 

Ολες οι παραπάνω ρυθμίσεις φαίνονται στο πρωτό¬ 
τυπο χρωματισμένο διάγραμμα κλίμακας 1:1000, θεω¬ 
ρημένο από τη Δ/ντρια της ΔΙΠΕΧΩ Κ.Μ. που συνοδεύει 
την απόφαση αυτή. 

2) Καθορίζονται οι παρακάτω όροι και περιορισμοί 
δόμησης: 

Μέγιστο ποσοστό κάλυψης: 10% 

Συντελεστής δόμησης: 0,15 

Μέγιστο επιτρεπόμενο ύψος κτιρίου: 10,0 μέτρα. 

Ορίζεται ελάχιστη απόσταση 10,00 μέτρων από τα 
όρια του γηπέδου για την τοποθέτηση των κτιρίων. 

Η ισχύς της απόφασης αρχίζει από τη δημοσίευση 
της στην Εφημερίδα της Κυβερνήσεως. 

Η απόφαση αυτή και το διάγραμμα που τη συνοδεύει 
να δημοσιευθούν στην Εφημερίδα της Κυβερνήσεως. 

Θεσσαλονίκη, 20 Φεβρουάριου 2006 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 




ΣΥΝΤΕΤΑΓΜΕΝΕΣ ΚΟΡΥ 
ΟΙΚΟΠΕΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθμ.1788 (3) 

Τροποποίηση εγκεκριμένου σχεδίου πόλης Σούδας 
στο ΟΤ.Γ96 στην περιοχή «Κάτω Σούδα» του Δή¬ 
μου Σούδας. 

Ο ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Τις διατάξεις του από 17.7.1923 ν.δ/τος(ΦΕΚ 228/Α/23) 
«περί σχεδίων πόλεων κ.λπ.» και ειδικότερα τα άρθρα 
3 και 70 αυτού. 

2. Το ν. 3044/2002 (ΦΕΚ 197/Α/02) «Μεταφορά συντε¬ 
λεστή δόμησης και ρυθμίσεις άλλων θεμάτων αρμο¬ 
διότητας Υπουργείου Περιβάλλοντος Χωροταξίας και 
Δημοσίων Έργων» και ειδικότερα το άρθρο 10 αυτού. 

3. Το άρθρο 3 του ν. 2218/1994 (ΦΕΚ 90/Α/94) όπως 
συμπληρώθηκε με το άρθρο 2 του ν. 2240/1994 (ΦΕΚ 
153Α/94) «Ίδρυση Νομαρχιακής Αυτοδιοίκησης κ.λπ.». 

4. Την υπ’ αριθμ. 2018/1.2.2005 απόφαση Νομάρχη Χα¬ 
νιών μεταβίβασης αρμοδιοτήτων στους Αντινομάρχες 
περί «ανάθεσης εξουσίας υπογραφής εγγράφων, απο¬ 
φάσεων κ.λπ.». 

5. Το ισχύον σήμερα ρυμοτομικό σχέδιο στην περιοχή 
«Κάτω Σούδα» του Δήμου Σούδας που εγκρίθηκε με το 
16.8.1993 π.δ/γμα (ΦΕΚ 1151 /Δ'). 

6. Την υπ’ αριθμ. 147/2005 απόφαση Δημοτικού Συμ¬ 
βουλίου Σούδας που συμφωνεί με την έγκριση της αι- 
τούμενης τροποποίησης. 


7. Την θετική γνωμοδότηση του ΣΧΟΠ Ν.Α. Χανιών 
όπως αυτή διατυπώθηκε στο πρακτικό της συνεδρίασης 
2/2006 θέμα 6°. 

8. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη εις βάρος 
του κρατικού προϋπολογισμού και του οικείου ΟΤΑ, 
αποφασίζουμε: 

1. Την έγκριση τροποποίησης εγκεκριμένου σχεδίου 
πόλης Σούδας με την μετατόπιση του περιφερειακού 
δρόμου βορειότερα του ΟΤ.Γ96 με μεγαλύτερο πλά¬ 
τος (12.00μ) χωρίς μετατόπιση της αντίστοιχης πρασιάς 
στην περιοχή «Κάτω Σούδα» του Δήμου Σούδας όπως 
φαίνεται στο με κλίμακα 1:500 συνημμένο τοπογραφι- 
κό διάγραμμα θεωρημένο από την Προϊσταμένη της 
Δ/νσης Πολεοδομίας και Π. Εφαρμογών Ν. Αυτ. Χανιών 
με ημερομηνία 9.2.2006 , 

2. Η ισχύς της παρούσας αρχίζει από την δημοσίευση 
της στο ΦΕΚ. 

Η απόφαση αυτή και το τοπογραφικό διάγραμμα που 
τη συνοδεύει να δημοσιευθούν στην Εφημερίδα της 
Κυβερνήσεως. 

Χανιά, 24 Φεβρουάριου 2006 

Ο Νομάρχης κ.α.α. 

Αντινομάρχης 
ΓΕΩΡΓΙΟΣ ΑΓΟΡΑΣΤΑΚΗΣ 

